Malebo

Malebo (Malebo) ir liels ezerveida paplašinājums Kongo upē uz Kongo Demokrātiskās Republikas un Kongo Republikas robežas. Atrodas upes lejtecē augšpus Livingstona ūdenskritumiem; no Malebo sākas upes kuģojamais posms augšpus pa upi līdz Kisangani. Upes paplašinājums ir sekls, 35 km garš un līdz 23 km plats, tā centrā atrodas 180 km² lielā Mbamu sala, kas administratīvi pieder Kongo Republikai. Malebo krastos atrodas divu valstu galvaspilsētas — Kinšasa kreisajā krastā un Brazavila labajā krastā — šīs divas galvaspilsētas ģeogrāfiski atrodas vistuvāk viena otrai pasaulē (neskaitot Itālijas Romu un Vatikānu). Agrāk ezers tika dēvēts par Stenlija dīķi (Stanley Pool) par godu žurnālistam un Kongo apceļotājam Henrijam Mortonam Stenlijam.

 Atsauces 

 Ārējās saites 

Kategorija:Kongo Demokrātiskās Republikas ezeri
Kategorija:Kongo Republikas ezeri
Kategorija:Kongo